# Babits Mihály Emlékház

### A Wikipédiából, a szabad lexikonból.

Az esztergomi Elő-hegyen található a Babits-ház, amelynek falán Babits Mihály (1883-1941) – a 20. század magyarországi irodalmának egyik legjelentősebb alkotója – kortársainak, barátainak, íróknak, költőknek, művészeknek az aláírása látható. Szokták Autogramm-falnak is nevezni. A házat Babits és felesége 1924-ben vásárolták, és nyaraikat töltötték itt, egészen a költő haláláig. Ezt követően a ház lakatlanná vált, majd fokozatosan romlott az állapota, míg 1960-ban az Országos Műemléki Felügyelőség védetté nyilvánította. Az épületet helyreállították és azóta látogatható emlékhelyként, emlékkiállítás kapott benne helyet a költő egykori otthonának megőrzött tárgyaiból, illetve itt írt műveinek kézirataiból. Jelenleg a Balassa Bálint Múzeum részeként működik.

Bent a házban megtekinthető Babits írógépe, felette a költő halotti maszkja. A szobákat Einzinger Ferenc esztergomi festőművésznek, Babits barátjának freskói díszítik. A déli oldalon áll az üveges veranda, sok esztergomi Babits-vers szülőhelye. Itt írta sok egyéb mellett a Szent király városa, a Halovány téli rajz, az Elgurult napok, a Verses napló, az Ildikó, a Holt próféta a hegyen, a Bucsu a nyári laktól című verseit, és a Jónás könyvét is.

## [szerkesztés] Nevek az autogrammfalon

Móricz Zsigmond, Benedek Marcell, Füst Milán, Kosztolányi Dezső, Tóth Árpád, Karinthy Frigyes, Németh László, Szabó Lőrinc, Illyés Gyula, Weöres Sándor, Radnóti Miklós, Ortutay Gyula, Kassák Lajos, Tamási Áron, Keresztury Dezső

## [szerkesztés] Külső hivatkozások

- A Főtér Esztergomról, és a Babits-házról szóló adása (2005)

A lap eredeti címe "http://hu.wikipedia.org../../../b/a/b/Babits_Mih%C3%A1ly_Eml%C3%A9kh%C3%A1z_e0bd.html"

Kategória: Esztergom múzeumai

##### Views

- Szócikk
- Vitalap
- Aktuális változat

##### Keresés